cyanic-selkie/wikianc huggingface dataset:
Κιναμπάλου
Το Κιναμπάλου βρίσκεται στο βορειότερο μέρος του Βόρνεο, στην ομόσπονδη Πολιτεία Σαμπάχ της Μαλαισίας (παρότι το 73% του νησιού ανήκει σε άλλο κράτος, την Ινδονησία), και έδωσε το όνομά του στην πρωτεύουσα της πολιτείας, την Κότα Κιναμπάλου. Είναι με διαφορά το υψηλότερο βουνό της Μαλαισίας, με δεύτερο το όρος Τρουσμάντι. Αποτελεί οικοπεριοχή πολύ μεγάλης σημασίας, και για τον λόγο αυτό προστατεύεται ολόκληρο ως Εθνικό Πάρκο Κιναμπάλου από το 1964. Το υψηλότερο σημείο, γνωστό ως «Κορυφή του Λόου» (Low's Peak), είναι προσβάσιμο χωρίς τη βοήθεια αναρριχητικού εξοπλισμού. Οι γεωγραφικές συντεταγμένες της περιοχής της κορυφής είναι πλάτος 6°05΄ Βόρειο και μήκος 116°33΄ Ανατολικό. Δεν υπάρχει υψηλότερη κορυφή σε απόσταση μικρότερη των 2538 χιλιομέτρων προς οποιαδήποτε κατεύθυνση.
Χλωρίδα
thumb|left|upright|Παγίδα του σαρκοφάγου φυτού Nepenthes rajah, είδους ενδημικού στο βόρειο Βόρνεο Η χλωρίδα στο βουνό διακρίνεται σε ζώνες διαφορετικού υψομέτρου. Αρχίζει στα χαμηλά με συκιές και σαρκοφάγα φυτά. Μετά, μεταξύ των 2.600 και των 3.200 μέτρων, υπάρχει μια ζώνη κοντών δέντρων, όπως το κωνοφόρο Dacrydium gibbsiae, που περιέχει επίσης θάμνους, βρύα, λειχήνες και φτέρες. Τέλος, κατά εντυπωσιακό τρόπο, μία από τις πλουσιότερες περιοχές σε είδη ορχιδεών στον κόσμο είναι οι ψηλότερες, πιο βραχώδεις πλαγιές του όρους.
Τα φυτά του βουνού εμφανίζουν υψηλά επίπεδα ενδημικών ειδών (δηλαδή ειδών που δεν βρίσκονται αυτοφυή σε κανένα άλλο μέρος του κόσμου). Οι ορχιδέες αποτελούν το γνωστότερο παράδειγμα, με 800 είδη, όπως το περιζήτητο από τον άνθρωπο είδος παφιοπέδιλο (Paphiopedilum), αλλά υπάρχουν και περισσότερα από 600 είδη από φτέρες (πιο πολλά από τα 500 που έχει ολόκληρη η Αφρική), από τα οποία τα 50 ενδημικά. Υπάρχει επίσης η πλουσιότερη συλλογή από νηπενθή του κόσμου (13 είδη, από τα οποία τα 5 ενδημικά), μεταξύ των οποίων το μεγαλύτερο στον κόσμο, το Nepenthes rajah. Το παρασιτικό φυτό ραφλεσία με το μεγαλύτερο απλοειδές λουλούδι στον κόσμο, βρίσκεται επίσης στο Κιναμπάλου (ιδίως το είδος Rafflesia keithii, του οποίου το λουλούδι φθάνει σε μέγεθος τα 94 εκατοστά).
Η τεράστια βιοποικιλότητα των φυτών στο βουνό οφείλεται σε έναν συνδυασμό διαφορετικών παραγόντων: το τροπικό κλίμα και ειδικότερα η βιογεωγραφική περιοχή που περιλαμβάνει τη νήσο Σουμάτρα, τη Μαλαϊκή Χερσόνησο και το Βόρνεο, το γεγονός ότι το όρος καλύπτει ευρεία κλιματική ποικιλία, από σχεδόν το επίπεδο της θάλασσας μέχρι τον παγετό στην κορυφή, το ανώμαλο έδαφος και η ποικιλομορφία των πετρωμάτων και εδαφών, η υψηλή μέση ετήσια βροχόπτωση (περίπου 2.700 mm κατά μέσο όρο), και η κλιματική αστάθεια που προκαλείται διαχρονικά από περιόδους παγετώνων και ξηρασίας, οι οποίες οδηγούν στην εξέλιξη και στη διαφοροποίηση των ειδών. Η βιοποικιλότητα είναι μέγιστη στις χαμηλές περιοχές, όπου κυριαρχούν δάση από δέντρα της οικογένειας διπτεροκαρπίδες. Από την άλλη, τα περισσότερα από τα ενδημικά είδη του Κιναμπάλου απαντώνται στα ψηλότερα («ορεινά») δάση, ιδίως σε ultramafic εδάφη (εδάφη φτωχά σε φωσφορικά άλατα και πλούσια σε σίδηρο και μέταλλα που είναι δηλητηριώδη για πολλά φυτά - αυτή η τοξικότητα προήγαγε την ανάπτυξη ξεχωριστών ειδών φυτών, που δεν βρίσκονται πουθενά αλλού).
Πανίδα
thumb|right|Ορεινός σκίουρος του είδους Sundasciurus tenuis από το όρος Κιναμπάλου Η ποικιλία της φυτικής ζωής αποτελεί ενδιαίτημα για μεγάλη ποικιλία πτηνών και θηλαστικών ζώων. Υπάρχουν περίπου 326 είδη πτηνών στο Εθνικό Πάρκο Κιναμπάλου, μεταξύ των οποίων τα εντυπωσιακά βούκερος, ορεινός οφιαετός, βατραχόστομος, μυγοχάφτης της ζούγκλας και το είδος κίχλης Garrulax calvus. Τα περισσότερα από τα περίπου εκατό είδη θηλαστικών του βουνού είναι δενδρόβια. Περιλαμβάνουν το ένα από τα τέσσερα είδη μεγάλων πιθήκων, τον ουρακοτάγκο (αν και θεάται πλέον σπανίως: οι εκτιμήσεις για τον συνολικό αριθμό των ατόμων του είδους στο πάρκο κυμαίνονται από 25 ως 120). Υπάρχουν επίσης τρία είδη ελαφιών, καθώς και η νυφίτσα της Μαλαισίας (Mustela nudipes), η ασιατική μικρώνυχος ενυδρίδα (Aonyx cinerea) και η λεοπαρδογαλή. Ενδημικά θηλαστικά είναι μεταξύ άλλων η μαύρη μυγαλή (Suncus ater) και ο ασβός του Βόρνεο (Melogale everetti).
Η γιγάντια κόκκινη βδέλλα που τρώει διάφορα άλλα σκουλήκια, όπως τον γιγάντιο γαιοσκώληκα του Κιναμπάλου, είναι επίσης ενδημικό είδος. Στην περιοχή της κορυφής κατοικούν τουλάχιστον 26 ενδημικά είδη από σαλιγκάρια. Το 2012 μία μεγάλη επιστημονική αποστολή, που διοργανώθηκε από τη διεύθυνση πάρκων της Πολιτείας Σαμπάχ και το ολλανδικό Κέντρο Βιοποικιλότητας «Naturalis», πραγματοποίησε αναλύσεις DNA πολλών δεκάδων ενδημικών ειδών φυτών, ζώων, ακόμα και μυκήτων, για να κατανοήσει την εξελικτική προέλευση της μοναδικής βιοποικιλότητας του Κιναμπάλου.
Γεωλογία
thumb|left|225px|Η κορυφή του Κιναμπάλου Το όρος Κιναμπάλου είναι ουσιαστικά, ως προς τον κεντρικό του όγκο, μία τεράστια διείσδυση προς τα άνω μάγματος μέσα από ιζηματογενή στρώματα που στερεοποιήθηκε ως γρανιτοδιορίτης. Τα ιζηματογενή στρώματα είναι έντονα διπλωμένα και ανάγονται από την Ηώκαινο ως τη Μειόκαινο εποχή, συνδεόμενα με υπερβασικά και βασικά ηφαιστειογενή πετρώματα. Η άνοδος του μάγματος έγινε σε υγρή μορφή πριν από αρκετά εκατομμύρια έτη. Γεωλογικά είναι ένα πολύ νεαρό βουνό, καθώς ο γρανιτοδιορίτης στερεοποιήθηκε πριν από μόλις 10 περίπου εκατομμύρια έτη. Η σημερινή γεωμορφή θεωρείται ένα peneplain της Πλειόκαινης εποχής, καμπυλωμένο και βαθιά ρηγματωμένο, μέσα από το οποίο το σώμα γρανιτοδιορίτη του Κιναμπάλου υψώθηκε σε ισοστατική ρύθμιση. Ωθείται ακόμη προς τα άνω, με ρυθμό μισό μέτρο ανά αιώνα. Κατά την Πλειστόκαινο εποχή, πριν από περίπου 100.000 χρόνια, το βουνό ήταν καλυμμένο από πελώρια στρώματα πάγου και παγετώνων, οι οποίοι σμίλεψαν τις πλαγιές του με τον χαρακτηριστικό τους τρόπο, δημιουργώντας το βάθους 1.800 μέτρων Φαράγγι του Λόου (Low's Gully) στη βόρεια πλευρά του όρους. Η γρανιτική σύσταση και η παγετωνική διαμόρφωση του τοπίου είναι εμφανείς στο χρώμα και την όψη των τραχιών βραχωδών κορυφών του βουνού.
Το ιερό βουνό: Θρύλοι και ιστορία
thumb|left|«Το Κίνα Μπάλου από την Κοιλάδα Πινοκόκ»: λιθογραφία που εκδόθηκε το 1862. thumb|right|Οφθαλμαπάτη «προσώπου» πάνω σε βράχο στην ανατολική πλευρά του όρους Κιναμπάλου, όπως φαίνεται από την περιοχή Μεσιλάου (φωτογρ. Δεκέμβριος 2011) thumb|right|Το Κιναμπάλου όπως φαίνεται από την κορυφή του γειτονικού όρους [[Ταμπουγιουκόν.]] Λίγες σχετικώς αρχικές παραδόσεις γέννησαν τις παραδοσιακές ετυμολογήσεις για το όνομα του βουνού. Η πρώτη εξάγει το όνομα «Κιναμπάλου» από σύντμηση της λέξεως της γλώσσας κανταζάν-ντουσούν Aki Nabalu, που σημαίνει «σεβάσμιο ύψωμα των νεκρών». Είναι επίσης πιστευτό ότι το όνομα του όρους προέρχεται από τη φράση της ίδιας γλώσσας tina balu, που σημαίνει «χήρα μάνα». Από αυτή την ετυμολόγηση προέκυψε ο θρύλος ότι η Tina balu είναι το πνεύμα του ίδιου του βουνού. Μια τρίτη ετυμολόγηση από την ίδια πάντα γλώσσα είναι από τις λέξεις ki (= έχω/έχει) και nabalu (= βουνό), ώστε η φράση ki-nabalu σημαίνει «έχει βουνό». Είναι συνηθισμένο στη φυλή Ντουσούν να ονομάζουν έναν τόπο με βάση το τι έχει ο τόπος αυτός. Υπάρχει π.χ. μέρος με το όνομα Ki-waig, που σημαίνει «έχει νερό». Αυτό καθιστά πιθανότερη την τρίτη ετυμολόγηση.
Βέβαια μια δημοφιλής εκδοχή με την οποία παραμυθιάζουν οι ντόπιοι τους Κινέζους και Δυτικούς τουρίστες είναι ότι το όνομα του βουνού σημαίνει στην πραγματικότητα Cina Balu, δηλαδή «Κινέζα χήρα». Εξαιτίας της γλωσσολογικής επιρροής στους Κανταζάν-Ντουσούν της Πολιτείας Σαμπάχ, η προφορά της λέξεως cina (τσι-να) έχει αλλάξει σε Kina. Κανένας δεν μπορεί να πει με βεβαιότητα πότε ή πού γεννήθηκε αυτή η ετυμολόγηση, αλλά φαίνεται ότι προέκυψε μετά το 1985.
Σύμφωνα με παλαιό θρύλο, ένας Κινέζος πρίγκιπας ναυάγησε κάποτε στο Βόρνεο όταν το πλοίο του βυθίστηκε. Διασώθηκε από τους ιθαγενείς ενός γειτονικού χωριού. Καθώς ανελάμβανε δυνάμεις, έγινε με τον καιρό σαν ένας ακόμα από τους χωρικούς. Στο τέλος ερωτεύθηκε μία χωριατοπούλα και παντρεύτηκαν. Μετά από χρόνια ωστόσο, άρχισε να νοσταλγεί την πατρίδα του, κι έτσι ζήτησε άδεια από τη νέα του οικογένεια να επιστρέψει στην Κίνα για να επισκεφθεί τους γονείς του, που ήσαν το αυτοκρατορικό ζεύγος της χώρας. Υποσχέθηκε στη σύζυγό του ότι μόλις τελείωνε τα οικογενειακά του καθήκοντα στην Κίνα, θα επέστρεφε στο Βόρνεο για να την πάρει μαζί με τα παιδιά τους στην πατρίδα του. Όταν επέστρεψε στους γονείς του, εκείνοι τον υποδέχθηκαν με μεγάλες τιμές. Αλλά προς απογοήτευσή του διαφώνησαν με το να φέρει την αλλοδαπή σύζυγό του. Ακόμα χειρότερα, τον πληροφόρησαν ότι τον είχαν ήδη αρραβωνιάσει με μία πριγκίπισσα γειτονικού βασιλείου. Μη έχοντας επιλογή (εξαιτίας του παραδοσιακού σεβασμού προς τους γονείς), τους υπάκουσε με βαριά καρδιά.
Στο μεταξύ, στο Βόρνεο η σύζυγός του γινόταν όλο και πιο ανυπόμονη, και στο τέλος αποφάσισε να παρατηρεί τη θάλασσα για να εντοπίσει το πλοίο που θα έφερνε τον άντρα της πίσω. Επειδή όμως το χωριό δεν είχε καλή θέα προς τη θάλασσα, αποφάσισε να ανεβαίνει στο ψηλότερο βουνό κοντά στο χωριό της, ώστε να έχει καλύτερη θέα των πλοίων που έπλεαν στη Νότια Σινική Θάλασσα. Ανέβαινε έτσι στο βουνό κάθε πρωί και επέστρεφε μόνο το βράδυ για να φροντίσει τα παιδιά της που μεγάλωναν. Στο τέλος αρρώστησε από την υπερβολική κούραση και πέθανε στην κορυφή του κρύου βουνού, περιμένοντας τον σύζυγό της. Το πνεύμα του βουνού, έχοντας παρακολουθήσει τη γυναίκα για χρόνια, συγκινήθηκε πάρα πολύ από την αφοσίωσή της προς τον σύζυγό της και τη μετέτρεψε σε βράχο, που έβλεπε προς τη Νότια Σινική Θάλασσα, έτσι ώστε να μπορεί να περιμένει για πάντα την επιστροφή του αγαπημένου της συζύγου. Οι χωρικοί του χωριού της, όταν έμαθαν τον θάνατό της συγκινήθηκαν επίσης βαθιά και έτσι αποφάσισαν να ονομάσουν το βουνό «Κιναμπάλου» σε ανάμνησή της. Για αυτούς, το βουνό ήταν ένα σύμβολο της παντοτινής αγάπης και αφοσίωσης.
Τοπικός θρύλος των κατοίκων του διαμερίσματος Ρανάου της Πολιτείας Σαμπάχ αναφέρει ότι η Κορυφή του Σαιν Τζων είναι ο βράχος στον οποίο μεταμορφώθηκε το σώμα της γυναίκας.
Για τους Κανταζάν και τους Ντουσούν, το Κιναμπάλου ήταν ανέκαθεν ιερό, τιμώμενο ως ο τόπος αναπαύσεως των προγόνων τους. Θάβουν τους νεκρούς τους με το πρόσωπό τους να βλέπει προς την πλευρά του βουνού. Παρά το ότι πολλά μέλη αυτών των φυλών έχουν πλέον ασπασθεί «στάνταρ» θρησκείες, το βουνό παραμένει και για αυτούς ένας σεβάσμιος ιερός τόπος, ως μία πηγή της ταυτότητάς τους, παρόμοια με το Όρος Κένυα στην Αφρική.
Νεότερη ιστορία
Ο Βρετανός αποικιακός διοικητής Χιου Λόου πραγματοποίησε την πρώτη καταγεγραμμένη άνοδο στην περιοχή της κορυφής του Κιναμπάλου τον Μάρτιο του 1851, αλλά δεν επεχείρησε να φθάσει στην ίδια την κορυφή, θεωρώντας την «απρόσιτη σε οτιδήποτε άλλο εκτός από φτερωτά ζώα». Τον Απρίλιο και τον Ιούλιο του 1858 επανέλαβε την ίδια άνοδο συνοδευόμενος από τον Βρετανό πρόξενο στο Μπρουνέι, τον Σπένσερ Σαιν Τζων. Ο πρώτος που έφθασε (καταγεγραμμένα) στην υψηλότερη κορυφή του Κιναμπάλου ήταν ο Άγγλος ζωολόγος και εξερευνητής Τζων Χουάιτχεντ, το 1888. Ωστόσο, η κορυφή αποκαλείται συχνά «Κορυφή του Λόου» προς τιμή του Χιου Λόου, όπως και το Φαράγγι του Λόου. Η επίσης Βρετανίδα βοτανολόγος Λίλιαν Γκιμπς έγινε η πρώτη γυναίκα και η πρώτη βοτανολόγος που έφθασε στην κορυφή, τον Φεβρουάριο του 1910.
Ο βοτανολόγος Ε. Τζ. Χ. Κόρνερ ηγήθηκε δύο σημαντικών επιστημονικών βρετανικών αποστολών στο βουνό το 1961 και το 1964. Το Εθνικό Πάρκο Κιναμπάλου δημιουργήθηκε το 1964 και ανακηρύχθηκε φυσικό Μνημείο Παγκόσμιας Κληρονομιάς το έτος 2000.
Ο σεισμός του 2015
Στις 5 Ιουνίου του 2015, στις 07:15 τοπική ώρα, η περιοχή του Κιναμπάλου έπαθε ζημιές από σεισμό μεγέθους 5,9 ή 6,0 βαθμών Ρίχτερ. Δεκαοκτώ άνθρωποι, μεταξύ των οποίων πεζοπόροι και οδηγοί του βουνού, σκοτώθηκαν από τον σεισμό και από μια μεγάλη κατολίσθηση που αυτός προκάλεσε. Το Ρανάου και πολλά μέρη της δυτικής ακτής της Πολιτείας Σαμπάχ επηρεάσθηκαν, ενώ η κορυφή «Αυτί του Γαϊδάρου» έχασε το σχήμα της.
Μόλις 6 ημέρες πριν συμβεί ο σεισμός, περίπου δέκα Δυτικοί τουρίστες (6 άνδρες και 4 γυναίκες από τον Καναδά, τη Γερμανία, την Ολλανδία και τη Μεγάλη Βρετανία) «επιδόθηκαν σε γυμνισμό και ούρησαν πάνω στο βουνό», πράξεις που κατά τους ντόπιους εξόργισαν το πνεύμα του ιερού τόπου. Μερικοί από τους τελευταίους ήθελαν να δικαστούν οι ιερόσυλοι σε τοπικό δικαστήριο και να υποχρεωθούν να πληρώσουν το «sogit», ένα είδος αποζημιώσεως που δίνεται είτε σε χρήμα, είτε σε ζώα, ώστε να εξευμενισθεί το θυμωμένο πνεύμα σύμφωνα με τα τοπικά έθιμα των Κανταζάν-Ντουσούν. Ωστόσο, καθώς οι περισσότεροι από τους τουρίστες είχαν ελευθερωθεί από τη φυλακή και διαφύγει στο εξωτερικό, οι τοπικοί χωρικοί έπρεπε να τελέσουν τα δικά τους τελετουργικά. Μετά τον σεισμό, μερικοί από τους ένοχους τουρίστες και οι οικογένειές τους εξέφρασαν τη συγγνώμη τους προς όλους τους παθόντες, ενώ η κυβέρνηση του Ηνωμένου Βασιλείου αναθεώρησε την ταξιδιωτική οδηγία της για τη Μαλαισία.
Οδηγίες για ορειβάτες
Το γραφείο Πάρκων του Σαμπάχ («Sabah Parks») χορηγεί άδεια για ανάβαση στην κορυφή μόνο σε ορειβάτες που θα διαμείνουν σε ορειβατικό καταφύγιο. Εξαιτίας των περιορισμένων θέσεων κλινών στα καταφύγια, ο αριθμός των όσων ανεβαίνουν στο Κιναμπάλου περιορίζεται έτσι σε 130 ως 145 την ημέρα. Οι ορειβάτες, σύμφωνα με τους κανονισμούς του Εθνικού Πάρκου, πρέπει να συνοδεύονται από πιστοποιημένους οδηγούς.
Υπάρχουν δύο κύρια σημεία εκκινήσεως για την ανάβαση: η Πύλη Τιμποχόν (Timpohon Gate), σε απόσταση 5,5 χλμ. από τα Γραφεία του Εθνικού Πάρκου και σε υψόμετρο 1.866 μέτρα, και το Mesilau Nature Resort. Το δεύτερο βρίσκεται σε λίγο μεγαλύτερο υψόμετρο, αλλά περνά πάνω από μία ράχη προσθέτοντας περίπου 2.000 μέτρα στην άνοδο. Οι δύο διαδρομές συναντώνται περί τα δύο χιλιόμετρα πριν από το καταφύγιο Laban Rata.
Εκτός από τα καταφύγια εντός του Πάρκου, υπάρχει και ξενώνας έξω από αυτό, πολύ κοντά στα γραφεία. Μπορεί να φθάσει κάποιος στην κορυφή μέσα σε μία ημέρα, αλλά συνήθως γίνεται μία διανυκτέρευση στο Laban Rata, σε υψόμετρο 3.270 μέτρα, με την ανάβαση να ολοκληρώνεται, όπως και όλη η κατάβαση, τη δεύτερη ημέρα. Η πλειονότητα των ορειβατών αρχίζει από την Πύλη Τιμποχόν, φθάνοντας ως εκεί με μίνι λεωφορείο ή περπατώντας. Από εκεί μέχρι το Laban Rata χρειάζονται 3 ως 6 ώρες. Οι προμήθειες για το καταφύγιο μεταφέρονται από αχθοφόρους, που μπορούν να σηκώσουν μέχρι και 35 κιλά ο καθένας στην πλάτη του. Το καταφύγιο προσφέρει ζεστό φαγητό και ποτά. Το μονοπάτι εκεί μέχρι την κορυφή έχει μήκος δύο χιλιομέτρων και υψομετρική διαφορά 825 μέτρα, και διανύεται σε 2 ως 4 ώρες.
Με δεδομένο το μεγάλο υψόμετρο, μερικοί άνθρωποι μπορούν να υποφέρουν από ασθένεια υψομέτρου. Η διανυκτέρευση σε καταφύγιο και η άνοδος με βραδύτερο ρυθμό μπορεί να μειώσει την πιθανότητα για κάτι τέτοιο.
Το Φαράγγι του Λόου
Το Φαράγγι του Λόου είναι ένα φαράγγι βάθους 1.800 μέτρων, στη βόρεια πλευρά του Κιναμπάλου, που δημιουργήθηκε κατά την εποχή των παγετώνων. Θεωρείται ένα από τα λιγότερο εξερευνημένα και περισσότερο αφιλόξενα μέρη στη Γη. Τον Μάρτιο του 1994 δύο αξιωματικοί του βρετανικού στρατού δέχθηκαν οξείες επικρίσεις επειδή οδήγησαν απόσπασμα από επτά Βρετανούς και τρεις Κινέζους (από το Χονγκ Κονγκ) στρατιώτες σε μια απόπειρα να καταρριχηθούν μέσα στο φαράγγι, κάτι που απαίτησε στη συνέχεια εκτεταμένες προσπάθειες διασώσεως από τη RAF και τον στρατό της Μαλαισίας. Το απόσπασμα δεν ήταν εφοδιασμένο με ασυρμάτους και οι αξιωματικοί με τους τρεις Κινέζους παγιδεύτηκαν επί 16 ημέρες, τις 5 χωρίς τροφή, προτού διασωθούν με φορεία που κατεβάστηκαν από ελικόπτερο. Η περιπέτειά τους ενέπνευσε ένα βιβλίο με τίτλο Descent Into Chaos (1996) και την τηλεταινία The Place of the Dead (1997). Η πρώτη επιτυχημένη πλήρης καταρρίχηση του φαραγγιού επιτεύχθηκε από μια Μαλαισιανοβρετανική ομάδα 27 ανδρών υπό την ηγεσία του ορειβάτη και απόστρατου αξιωματικού του βρετανικού στρατού Πατ Γκάνσον (Gunson) το 1998.
Θερμοκρασίες
Η θερμοκρασία στην περιοχή της κορυφής του όρους Κιναμπάλου είναι συνήθως −4 °C ως 8 °C τον Δεκέμβριο και τον Ιανουάριο, και 3 °C ως 12 °C από τον Ιούνιο ως τον Σεπτέμβριο. Τον Δεκέμβριο και τον Ιανουάριο εμφανίζεται πάχνη, πάγος και σπανιότερα χιόνι εμφανίζονται στην κορυφή.
Εξωτερικοί σύνδεσμοι
Κατηγορία:Βουνά της Μαλαισίας Κατηγορία:Βόρνεο Κατηγορία:Ιερά βουνά Κατηγορία:Οικοπεριοχές της Ασίας
Άλι ΜακΓκρόου
Η Ελίζαμπεθ Άλις ΜακΓκρόου (αγγλ. Elizabeth Alice MacGraw, ) είναι Αμερικανίδα ηθοποιός και ακτιβίστρια. Κέρδισε την προσοχή με τον ρόλο της στην ταινία Αντίο, Κολόμβε (1969), για την οποία κέρδισε το Βραβείο Χρυσής Σφαίρας για τον Πιο Υποσχόμενο Πρωτοεμφανιζόμενο. Απέκτησε διεθνές προφίλ για τον ρόλο της στην ταινία Love Story (1970), για την οποία ήταν υποψήφια για Όσκαρ Α' Γυναικείου Ρόλου και κέρδισε το Βραβείο Χρυσής Σφαίρας Καλύτερης Γυναικείας Ερμηνείας σε Δράμα. Το 1972, η MacGraw ψηφίστηκε ως η κορυφαία γυναίκα σταρ του box office στον κόσμο και τιμήθηκε με μια τελετή χεριών και πατημάτων στο Grauman's Chinese Theatre αφού συμμετείχε σε μόλις τρεις ταινίες. Συνέχισε να πρωταγωνιστεί στη δημοφιλή ταινία δράσης The Getaway (1972). Έπαιξε την πρωταγωνίστρια στην ταινία Convoy (1978) και ήταν πρωτοσέλιδο στο ρομαντικό αθλητικό δράμα Players (1979), στην κωμωδία Just Tell Me What You Want (1980) και εμφανίστηκε στην τηλεοπτική μίνι σειρά The Winds of War (1983) βασισμένη σε ιστορικά μυθιστορήματα. Το 1991 δημοσίευσε μια αυτοβιογραφία με τον τίτλο Moving Pictures.
Φιλμογραφία
μικρογραφία|Η Μακ Γκρόου στην ταινία του 1972 [[Οι δύο φυγάδες του Σαμ Πέκινπα|αριστερά]]
Παραπομπές
Κατηγορία:Αμερικανίδες μοντέλα Κατηγορία:Γυναίκες αυτοβιογράφοι Κατηγορία:Αμερικανοί αυτοβιογράφοι Κατηγορία:Βραβευμένες με Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί κινηματογράφου
Χρυσό Κουφέτο
Το Χρυσό Κουφέτο ήταν μία τηλεοπτική εκπομπή με παρουσιάστρια την Αννίτα Πάνια που μεταδιδόταν κάθε Σαββατοκύριακο. Συμμετείχε η Εβίτα Ηλιοπούλου, κόρη του γνωστού ηθοποιού Ντίνου Ηλιόπουλου, και στη συνέχεια και ο Νίκος Κατέλης, τον οποίο γνώρισε σε μια εκπομπή η Αννίτα. Αρχικά, έκανε πρεμιέρα τον Ιούνιο του 1995 στο Μακεδονία TV, μετά από έξι μήνες μετακόμισε στο New Channel και μετέπειτα το STAR αποτέλεσε τον τελικό προορισμό του.
Η Αννίτα με τον Όμηρο Ευστρατιάδη δοκίμασαν μια πρωτόγνωρη ιδέα για τα τηλεοπτικά δεδομένα της τότε εποχής. Στην εκπομπή συμμετέχουν άγνωστοι άνθρωποι με σκοπό να βρουν ένα σύντροφο. Σημείωσε τεράστια επιτυχία, αφού η γενική ιδέα της εκπομπής και η σουρεαλιστική ατμόσφαιρα κίνησε το ενδιαφέρον του τηλεοπτικού κοινού και την αντάμειψε με υψηλά ποσοστά τηλεθέασης, ενώ την Αννίτα την αποκαλούσαν «εθνική προξενήτρα».
Δέχθηκε όμως και αρκετές αρνητικές αντιδράσεις, πολλοί θεώρησαν ότι εκμεταλλεύονται τους ανθρώπους που συμμετέχουν και υποτιμάν την νοημοσύνη τους αλλά και του τηλεοπτικού κοινού. Η παρουσιάστρια απάντησε λέγοντας ότι «τα πάντα στην ζωή είναι εκμετάλλευση. Εγώ εκμεταλλεύομαι αυτούς και αυτοί εμένα. Το θέμα είναι πόσο δημιουργική είναι αυτή η εκμετάλλευση και στην εκπομπή έχει αποδειχτεί πως όλο και κάτι βγαίνει».
Παραπομπές
Κατηγορία:Ελληνικές τηλεοπτικές εκπομπές Κατηγορία:Ελληνικές ψυχαγωγικές τηλεοπτικές εκπομπές
Σολοχιανά Ρεθύμνης
Τα Σολοχιανά είναι μικρός οικισμός του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται σε υψόμετρο 62 μέτρα και απέχει 26 χλμ. Α. από το Ρέθυμνο (μέσω Πάνορμο) και 4 χλμ. Β.-ΒΑ. από το Πέραμα (έδρα του δήμου). Το χωριό είναι δίπλα και νοτιοδυτικά από τον Αχλαδέ ενώ στα δυτικά του περνά ο ποταμός Γεροπόταμος και η επαρχιακή οδός Περάματος - Πανόρμου. Ως ξεχωριστός οικισμός αναφέρεται επίσημα το 1971 να απογράφεται στην τότε κοινότητα Αχλαδέ. Σύμφωνα με το σχέδιο Καλλικράτης, μαζί με τον Αχλαδέ και τα Σιριπιδιανά αποτελούν την τοπική κοινότητα Αχλαδέ που υπάγεται στη δημοτική ενότητα Γεροποτάμου του Δήμου Μυλοποτάμου και σύμφωνα την απογραφή του 2011 έχουν πληθυσμό 17 κατοίκους.
Ασσέμινι
Η Ασσέμινι είναι Δήμος της Μητροπολιτικής Πόλης του Κάλιαρι ή πρώην Επαρχίας του Κάλιαρι στην Ιταλική Περιφέρεια Σαρδηνία στην Ιταλία. Βρίσκεται περίπου 12 χιλιόμετρα βορειοδυτικά από την πρωτεύουσα της επαρχίας Κάλιαρι και ο πληθυσμός της έχει καταγραφεί 26.901 κάτοικοι (31 Δεκεμβρίου 2017). Η περιοχή έχει απέραντες δασικές εκτάσεις και μεγάλη παράδοση στην αγγειοπλαστική, από την εποχή που κυριαρχούσε η Καρχηδόνα.
Εξωτερικοί σύνδεσμοι
Κατηγορία:Δήμοι της Μητροπολιτικής πόλης του Κάλιαρι
Μεγάλη Κομνηνή της Γεωργίας
Η Μεγάλη Κομνηνή της Γεωργίας, αγνώστου μικρού ονόματος, γεννήθηκε πριγκίπισσα της Τραπεζούντας και με έγινε βασίλισσα της Γεωργίας τον 13ο αιώνα.
Βιογραφία
Το μικρό της όνομα δεν είναι γνωστό πιστεύεται ότι λεγόταν Θεοδώρα ή Ειρήνη. Από τα ονόματα των παιδιών της πιστεύεται, ότι ήταν κόρη του Μανουήλ Α΄ και κάποιας από τις συζύγους του, της Ειρήνης Συρίκαινας ή της Ρουσουδάν των Βαγρατιδών-Ιβηρίας, κόρης του Γεωργίου Γ΄ της Γεωργίας.
Παντρεύτηκε ανάμεσα στο 1273 - 1277 τον Δημήτριο Β΄ των Βαγρατιδών-Ιβηρίας βασιλιά της Γεωργίας· ήταν η πρώτη από τις συζύγους του και αυτή που έφερε τον τίτλο της βασίλισσας. Μαζί απέκτησαν πέντε παιδιά:
Κίριλ Πέτκοφ
Ο Κίριλ Πέτκοφ Πέτκοφ (βουλγαρικά: Кирил Петков Петков, Φιλιππούπολη, 17 Απριλίου 1980) είναι Βούλγαρος πολιτικός, οικονομολόγος και επιχειρηματίας που υπηρέτησε ως πρωθυπουργός από τις 13 Δεκεμβρίου 2021 έως τις 2 Αυγούστου 2022. Είναι συμπρόεδρος του πολιτικού κόμματος «Συνεχίζουμε την Αλλαγή» που συνίδρυσε με τον Άσεν Βασίλεφ. Ο συνασπισμός του Πέτκοφ κατέρρευσε τον Ιούνιο του 2022 αφού η κυβέρνησή του έχασε την ψήφο δυσπιστίας. Αποχώρησε από τα καθήκοντά του στις 2 Αυγούστου και τον διαδέχθηκε ο πρώην υπουργός Εργασίας Γκαλάμπ Ντόνεφ. Ο πρόεδρος Ράντεφ ζήτησε στη συνέχεια να διεξαχθούν πρόωρες εκλογές στις 2 Οκτωβρίου.
Παραπομπές
Κατηγορία:Πρωθυπουργοί της Βουλγαρίας
Άγιοι Ανάργυροι Μήλου
Οι Άγιοι Ανάργυροι είναι οικισμός της Μήλου. Υπάγεται διοικητικά στην δημοτική κοινότητα Τριοβασάλου, του δήμου Μήλου, της περιφερειακής ενότητας (τέως επαρχίας) Μήλου, στην περιφέρεια Νοτίου Αιγαίου, σύμφωνα με το πρόγραμμα Καλλικράτης.
Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μήλου του νομού Κυκλάδων, στο γεωγραφικό διαμέρισμα Νήσων Αιγαίου.
Γεωγραφία
Οι Άγιοι Ανάργυροι είναι ηπειρωτικός οικισμός στο ανατολικό κομμάτι του «πετάλου» της Μήλου και σε μέσο σταθμικό υψόμετρο 90. Απέχει 6 χλμ. περίπου Α. του Αδάμαντα.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Τριοβασάλου
(Πηγή: )
Πηγές
Κατηγορία:Χωριά της Μήλου
Ρίχαρντ Γιάκοπιτς
Βιογραφία
δεξιά|μικρογραφία| Ρίχαρντ Γιάκοπιτς - Zima (Χειμώνας) Ο Ρίχαρντ Γιάκοπιτς γεννήθηκε σε ένα προάστιο της Λιουμπλιάνας, πρωτεύουσας της ιστορικής περιοχής Καρνιόλα της Αυστροουγγαρίας και νυν Σλοβενία ς. Ο πατέρας του, Φρανκ Γιάκοπιτς, ήταν γνωστός έμπορος γεωργικών προϊόντων. Ο Ρίχαρντ ήταν το μικρότερο από τα οκτώ παιδιά της οικογένειας.
Ο Γιάκοπιτς πέθανε στο σπίτι του στη Λουμπλιάνα στις 1:45 μ.μ., στις 21 Απριλίου 1943, μετά από μακρόχρονη και δύσκολη ασθένεια. Από το 1906 υπέφερε από επιληψία. Στην κατοικία του διοργανώθηκε αγρυπνία, ενώ κηδεύτηκε και θάφτηκε στο Κοιμητήριο του Τιμίου Σταυρού (νυν νεκροταφείο Žale) στις 23 Απριλίου 1943.
Κληρονομιά
Πάνω από 1.200 πίνακες και 650 σχέδια του Γιάκοπιτς έχουν διασωθεί.
Στη Λιουμπλιάνα, ο Γιάκοπιτς ίδρυσε τη Σλοβενική Σχολή Ιμπρεσιονιστικού Σχεδίου και Ζωγραφικής, που μετέπειτα εξελίχθηκε σε Ακαδημία Καλών Τεχνών στο Πανεπιστήμιο της Λιουμπλιάνας. Ήταν ένας από τους ιδρυτές της Εθνικής Πινακοθήκης της Σλοβενίας. Το 1908, κατασκεύασε με δικά του έξοδα ένα περίπτερο στο Τίβολι, το μεγαλύτερο πάρκο της Λιουμπλιάνας, βάσει σχεδίων του αρχιτέκτονα Max Fabiani. Το περίπτερο Γιάκοπιτς έγινε ο κύριος χώρος καλλιτεχνικών εκθέσεων της ευρύτερης περιοχής εκείνη την εποχή. Το 1962, λόγω μετεγκατάστασης μιας σιδηροδρομικής γραμμής, το περίπτερο κατεδαφίστηκε.
Παραπομπές
Κατηγορία:Ευρωπαίοι ζωγράφοι Κατηγορία:Σλοβένοι καλλιτέχνες Κατηγορία:Ιμπρεσιονιστές ζωγράφοι
Πρόεδρος της Αλβανίας
Ο Πρόεδρος της Αλβανίας (Presidenti i Shqipërisë), επίσημα ο Πρόεδρος της Δημοκρατίας της Αλβανίας (Presidenti i Republikës së Shqipërisë), είναι ο αρχηγός του κράτους, ο διοικητής του στρατού και ο εκπρόσωπος της ενότητας του αλβανικού λαού. Ο Πρόεδρος εκλέγεται για 5 έτη με μυστική ψηφοφορία και χωρίς συζήτηση από το Κοινοβούλιο της Αλβανίας με πλειοψηφία δύο τρίτων του συνόλου των μελών του. Το Σύνταγμα της Αλβανίας θέτει μέγιστο όριο τις δύο θητείες.
Το Γραφείο του Προέδρου της Αλβανίας αποτελείται από το άμεσο προσωπικό του, καθώς και το προσωπικό υποστήριξης που υπάγεται στον πρόεδρο. Το Γραφείο έχει την έδρα του στο Προεδρικό Μέγαρο στην πρωτεύουσα της χώρας, τα Τίρανα. Το Σύνταγμα της Αλβανίας καθορίζει την εμφάνιση και τη χρήση του προεδρικού εμβλήματος που βρίσκεται σε κτίρια του Γραφείου του Προέδρου, την κατοικία του προέδρου, τα οχήματα μεταφοράς όταν είναι σε χρήση από τον πρόεδρο, και σε άλλες τελετές.
Ο 8ος και σημερινός Πρόεδρος είναι ο Μπαϊράμ Μπεγκάι, ο οποίος εξελέγη στις 4 Ιουνίου 2022 και ορκίστηκε στις 24 Ιουλίου 2022.
Παραπομπές
Κατηγορία:Πολιτική της Αλβανίας *
Καποτέρρα
Η Καποτέρρα είναι Δήμος της Μητροπολιτικής Πόλης του Κάλιαρι ή πρώην Επαρχίας του Κάλιαρι στην Ιταλική Περιφέρεια Σαρδηνία στην Ιταλία. Η Καποτέρρα βρίσκεται 15 χιλιόμετρα δυτικά από την πρωτεύουσα της επαρχίας Κάλιαρι και ο πληθυσμός της πόλης έχει καταγραφεί 24.017 κάτοικοι (Απογραφή 2011). Η οικονομία της πόλης βασίζεται ιδιαίτερα στον τουρισμό που έχει αναπτυχθεί έντονα τις τελευταίες δεκαετίες.
Παραπομπές
Κατηγορία:Δήμοι της Μητροπολιτικής πόλης του Κάλιαρι
Μπανιτζουρίδες
Οι Μπανιτζουρίδες ήταν μια μικρής διάρκειας μουσουλμανική ιρανική δυναστεία, που κυβέρνησε τη Βακτρία και τμήματα του Ινδοκούς.
Το εμιράτο τους ήταν υποτελές των Σαμανιδών μέχρι την πτώση του το 908.
Παραπομπές
Κατηγορία:Μουσουλμανικές δυναστείες
Περιοχή Μασάσι
Η Περιοχή Μασάσι (Αγγλικά: Masasi District, Σουαχίλι: Wilaya ya Masasi), είναι μία από τις έξι περιοχές στη Περιφέρεια Μτουάρα (Mtwara Region) της Τανζανίας. Συνορεύει στα Βόρεια με το Περιφέρεια Λίντι (Lindi Region), Ανατολικά με την Περιοχή Νεουάλα (Newala District), στα Νότια με τον Ποταμό Ρουβούμα (Ruvuma River) και τη Μοζαμβίκη και Δυτικά με την Περιοχή Νανυούμπου (Nanyumbu District).
Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μασάσι (Masasi District) ήταν 247.993 άτομα και στην πόλη Μασάσι (Masasi town) ο πληθυσμός ήταν 102.696 άτομα.
Διοικητικές υποδιαιρέσεις
Το Συμβούλιο έχει Πέντε (5) διοικητικούς Τομείς, είκοσι τρία (23) Τμήματα, 159 χωριά και 864 οικισμούς με συνολική έκταση 4.005,91 km² και κατέχει σε φυσικό μέγεθος το 20,8% ολόκληρης της Περιφέρειας.
Διοικητικά, η Περιοχή Μασάσι (Masasi District), χωρίζεται σε δύο εκλογικές περιφέρειες και οι οποίες είναι:
Το Συμβούλιο απαρτίζεται από 31 Συμβούλους και, από τους οποίους οι 22 είναι άνδρες και οι 9 γυναίκες.
Σύμφωνα με την Εθνική Απογραφή του 2002, έδειξε ότι η Περιοχή είχε συνολικό πληθυσμό 307.211 άτομα, με ετήσιο ρυθμό 2,1 τοις εκατό, πριν από τη διάσπαση των Συμβουλίων. Επί του παρόντος, ο πληθυσμός είναι 260.856 σύμφωνα με την Εθνική Απογραφή του πληθυσμού κατά το 2012, όπου οι 125.151 ήταν άρρενες και 135.705 γένους θηλυκού.
Τμήματα
Η Επαρχία Μασάσι (Masasi District), διαιρείται διοικητικά σε 22 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):
Μεικτά Τμήματα
• 4
Αγροτικά Τμήματα
• 4
Σημειώσεις
<references responsive="0" group="Σημ." /> <references group="Παρ. Σημ." />
Εξωτερικοί σύνδεσμοι
Κατηγορία:Επαρχίες της Τανζανίας Κατηγορία:Επαρχίες της Περιφέρειας Μτουάρα
Ελζμπιέτα Μπιενκόφσκα
Η Ελζμπιέτα Έβα Μπιενκόφσκα (πολωνικά: Elżbieta Ewa Bieńkowska, το γένος Μόιχο [Moycho]) (γενν. 4 Φεβρουαρίου 1964, Κατοβίτσε) είναι Πολωνή πολιτικός, η οποία υπηρέτησε ως Αντιπρόεδρος της Κυβέρνησης της Πολωνίας και Υπουργός Περιφερειακής Ανάπτυξης και Μεταφορών, προτού διοριστεί ως Ευρωπαίος Επίτροπος από τον Ζαν-Κλοντ Γιούνκερ το 2014.
Η Μπιενκόφσκα ήταν Υπουργός Περιφερειακής Ανάπτυξης στο Υπουργικό Συμβούλιο του Πρωθυπουργού Ντόναλντ Τουσκ από τις 16 Νοεμβρίου 2007 έως τις 27 Νοεμβρίου 2013, όταν διορίστηκε Αναπληρωτής Πρωθυπουργός της Πολωνίας ενώ συνέχισε τις προηγούμενες αρμοδιότητές της στο Υπουργείο Υποδομών και Ανάπτυξης.
Εκπαίδευση
Η Μπιενκόφσκα αποφοίτησε από το Γιαγκιελόνιο Πανεπιστήμιο με μεταπτυχιακό στην Ανατολική Φιλολογία το 1989. Έχει επίσης λάβει μεταπτυχιακό δίπλωμα από την Πολωνική Εθνική Σχολή Δημόσιας Διοίκησης και στη συνέχεια μεταπτυχιακές σπουδές μεταπτυχιακού στη Διοίκηση Επιχειρήσεων από τη Σχολή Οικονομικών Επιστημών της Βαρσοβίας.
Επαγγελματική καριέρα
Η καριέρα της Μπιενκόφσκα στη δημόσια διοίκηση ξεκίνησε στο Δημοτικό Συμβούλιο του Κατοβίτσε, όπου εργάστηκε σε περιφερειακές συμβάσεις που προήχθησαν, το 1999, ως επικεφαλής του Τμήματος Οικονομίας του Κατοβίτσε. Αργότερα το ίδιο έτος, διορίστηκε Διευθύντρια Περιφερειακής Ανάπτυξης για το Βοεβοδάτο Σιλεσίας, όπου υπηρέτησε μέχρι το 2007.
Καριέρα στην πολιτική
Η Μπιενκόφσκα περιγράφει τον εαυτό της ως τεχνοκράτη. Δεν είναι μέλος κάποιου κόμματος και εξελέγη στη Γερουσία της Πολωνίας το 2011 ως ανεξάρτητη υποψήφια, υποστηριζόμενη από την Πολιτική Πλατφόρμα.
Στην κυβέρνηση του Πρωθυπουργού Ντόναλντ Τουσκ, η Μπιενκόφσκα υπηρέτησε ως υπουργός Υποδομών και Ανάπτυξης για την Πολωνία, καθώς και Αναπληρωτής Πρωθυπουργός από τα τέλη του 2013 έως τα τέλη Σεπτεμβρίου 2014. Υπό αυτή την ιδιότητα, ήταν υπεύθυνη για την κατανομή της χρηματοδότησης της Ευρωπαϊκής Ένωσης και των υποδομών μεταφορών της χώρας. Υπό την ηγεσία της, το υπουργείο ήταν το δεύτερο μεγαλύτερο τμήμα της Πολωνίας μετά το υπουργείο Οικονομικών, με 1.600 υπαλλήλους και 9 υφυπουργούς. Το Φεβρουάριο του 2013 εξασφάλισε 105,8 δισ. ευρώ από τον προϋπολογισμό της ΕΕ για την περίοδο 2014-2020.
Στις 10 Σεπτεμβρίου 2014, ο Γιούνκερ διόρισε την Μπιενκόφσκα ως Ευρωπαία Επίτροπο για την Ευρωπαϊκή Ενιαία Αγορά, τη Βιομηχανία, την Επιχειρηματικότητα και τα ΜΜΕ, μετά το οποίο, την 1η Νοεμβρίου 2014, ανέλαβε καθήκοντα στην Επιτροπή Γιούνκερ.
Από το 2015, η Μπιενκόφσκα είναι πρόεδρος της Ομάδας Προσωπικοτήτων Υψηλού Επιπέδου για την Αμυντική Έρευνα της Ευρωπαϊκής Επιτροπής.
Προσωπική ζωή
Η Μπιενκόφσκα είναι παντρεμένη και έχει τρία παιδιά.
Εξωτερικοί σύνδεσμοι
Κατηγορία:Πολωνές πολιτικοί Κατηγορία:Πολωνοί οικονομολόγοι Κατηγορία:Απόφοιτοι του Γιαγκελόνιου Πανεπιστημίου Κατηγορία:Πολωνοί Ευρωπαίοι Επίτροποι
Ζορζ Γκεταρί
Ο Ζορζ Γκεταρί (Αλεξάνδρεια, 8 Φεβρουαρίου 1915 – Mougins, Alpes-Maritimes, 13 Σεπτεμβρίου 1997) ήταν Γάλλος καλλιτέχνης (χορευτής, τραγουδιστής, παρουσιαστής και ηθοποιός) Ελληνικής καταγωγής. Γεννημένος ως Λάμπρος Βαρλόου, το 7ο από δέκα παιδιά ελληνικής οικογένειας της Αιγύπτου, προοριζόταν από το περιβάλλον του για να ακολουθήσει εμπορικές δραστηριότητες, όπως ο πατέρας του. Σε ηλικία 16 ετών αναδείχθηκε πρωταθλητής στίβου στο Γυμνάσιο, στο δρόμο των 110 μ. με εμπόδια. Τρία χρόνια μετά έφυγε για οικονομικές σπουδές στο Παρίσι, μερίμνη του θείου του, μαέστρου Τάσου Γιαννόπουλου, ο οποίος ανήκε στην ορχήστρα του διάσημου βιολονίστα Τυμπώ. Ο τελευταίος, παρότρυνε το Γκεταρί να εγκαταλείψει τις εμπορικές του σπουδές και να ασχοληθεί με το τραγούδι, το 1936. Ο Ζορζ θήτευσε πλάι στον διακεκριμένο μουσουργό Νινόν Βαλίν και το 1937 πρωτοεμφανίσθηκε στο κέντρο «Ευρωπαϊκόν» της Γαλλικής πρωτεύουσας, ως μέλος μουσικού σχήματος με επικεφαλής το Τζο Μπουλλόν. Την επόμενη χρονιά κίνησε το ενδιαφέρον της Mistinguett, η οποία τον ενέταξε στο καλλιτεχνικό της δυναμικό, ως τακτικό συνεργάτη. Το 1950 ο Γκεταρί αναδείχθηκε καλύτερος εκτελεστής οπερέττας στη Γαλλία και την ίδια χρονιά πρωταγωνίστησε στην κινηματογραφική ταινία Ένας Αμερικανός στο Παρίσι, στο πλευρό της Λέσλι Καρόν. Ο Γκεταρί επισκεπτόταν συχνά την Ελλάδα ως επίσημα προσκεκλημένος, μετέχοντας σε διάφορες καλλιτεχνικές και άλλες εκδηλώσεις.
Παραπομπές
Κατηγορία:Γάλλοι καλλιτέχνες Κατηγορία: Αιγυπτιώτες
Άννα Γιάνταρ
Η Άννα Γιάνταρ-Κουκούλσκα (πολωνικά: Anna Jantar-Kukulska, όνομα γέννησης: Άννα Μάρια Σμέτερλινγκ [Anna Maria Szmeterling]) (10 Ιουνίου 1950 – 14 Μαρτίου 1980) ήταν Πολωνή τραγουδίστρια και η μητέρα της τραγουδίστριας Νατάλια Κουκούλσκα. Θεωρείται σύμβολο της πολωνικής ποπ μουσικής και επίσης μια από τις δημοφιλείς και διάσημες Πολωνές τραγουδίστριες της δεκαετίας του 1970.
Πρώιμη και προσωπική ζωή
αριστερά|μικρογραφία|219x219εσ| Η Άννα Γιάνταρ με τους γονείς και τον αδερφό της, Ρόμαν (δεκαετία 1950) Η Γιάνταρ γεννήθηκε στο Πόζναν στις 10 Ιουνίου 1950. Ήταν ένα από τα δύο παιδιά που γεννήθηκαν από τον Γιούζεφ Σμέτερλινγκ (1925–1997) και τη Χαλίνα, το γένος Σουρματσέβιτς (1924–2016). Την 1η Ιουλίου 1950, βαφτίστηκε στην Εκκλησία του Αγίου Σωτήρα στο Πόζναν, λαμβάνοντας τα ονόματα Άννα Μάρια.
Από μικρή έδειξε ταλέντο στο τραγούδι. Για σχεδόν τρία χρόνια, φοίτησε σε μουσικό νηπιαγωγείο στην Κρατική Ανώτατη Μουσική Σχολή, όπου σπούδασε πιάνο. Σε ηλικία δεκατεσσάρων ετών, προσκλήθηκε από τον Πιοτρ Κούζνιακ να συμμετάσχει στο μεγάλο μουσικό συγκρότημα Szafir. Παρακολούθησε το Λύκειο Άνταμ Μιτσκιέβιτς στο Πόζναν, από το 1965 έως το 1969 και το Λύκειο Μουσικής στο Πόζναν.
Το 1969 έδωσε εξετάσεις στην Κρατική Σχολή Θεάτρου στη Βαρσοβία, αλλά δεν έγινε δεκτή λόγω προτεραιότητας που δόθηκε σε μαθητές από εργατικές και αγροτικές οικογένειες.
Η Γιάνταρ παντρεύτηκε τον Πολωνό συνθέτη Γιαρόσουαφ Κουκούλσκι (26 Μαΐου 1944 – 13 Σεπτεμβρίου 2010) στις 11 Απριλίου 1971. Το ζευγάρι είχε μια κόρη, την τραγουδίστρια Νατάλια Κουκούλσκα. Χήρος μετά το θάνατο της Γιάνταρ το 1980, ξαναπαντρεύτηκε μετά τον θάνατό της με την τραγουδίστρια Μονίκα Μπόρις, από την οποία απέκτησε ένα δεύτερο παιδί, τον Πιοτρ.
Καριέρα
μικρογραφία| Η Άννα Γιάνταρ τραγουδάει στο 12ο Εθνικό Φεστιβάλ Πολωνικού Τραγουδιού στο [[Οπόλε (1974)]] Η Γιάνταρ ξεκίνησε την καλλιτεχνική της καριέρα το 1968 ως Άννα Σμέτερλινγκ. Αρχικά, έπαιξε σε φοιτητικούς συλλόγους του Πόζναν και στο Φοιτητικό Θέατρο στο Βινογκράντι, ως συνοδεύων μουσικός και αργότερα ως τραγουδίστρια. Στις 16 Δεκεμβρίου 1968, συνεργάστηκε με το συγκρότημα Polne Kwiaty και ηχογράφησε το τραγούδι Po ten serce Czerwony στο ραδιόφωνο του Πόζναν. Τον Ιανουάριο του 1969 εμφανίστηκε στο Μαθητικό Φεστιβάλ Τραγουδιού στην Κρακοβία, το οποίο είναι ένα αριστοκρατικό καλλιτεχνικό περιβάλλον, όπου έλαβε διάκριση για την ερμηνεία της. Ένα χρόνο αργότερα έγινε η κύρια τραγουδίστρια του συγκροτήματος Waganci. Το πιο γνωστό τραγούδι της από αυτή την περίοδο είναι το Co ja w tobie widziałam («Τι είδα σε σένα»). Ο Γιαρόσουαφ Κουκούλσκι, τον οποίο παντρεύτηκε στις 11 Απριλίου 1971, ήταν επίσης μέλος του συγκροτήματος και συνέθεσε πολλά από τα επιτυχημένα τραγούδια της. Το συγκρότημα συνεργάστηκε με το συγκρότημα Czerwono-Czarni κατά τη διάρκεια μιας κοινής περιοδείας συναυλιών. Εμφανίστηκε στη μουσική κωμωδία Milion za Laurę («Εκατομμύρια για τη Λάουρα»), την οποία σκηνοθέτησε ο Χιερόνιμ Πσίμπιου, ενώ ερμήνευσε το τραγούδι Czujna straż με το συγκρότημα Wagantami. Το 1972 πέρασε τις εξετάσεις στην Επιτροπή Επαλήθευσης του Υπουργείου Πολιτισμού και Τεχνών, αποκτώντας τον τίτλο της επαγγελματία τραγουδίστριας και πήρε το καλλιτεχνικό ψευδώνυμο «Άννα Γιάνταρ», ξεκινώντας έτσι τη σόλο καριέρα της. Έπαιξε σε ένα σκηνικό πρόγραμμα μαζί με τον τραγουδιστή Άντζεϊ Φράιντ, με σενάριο του Γιάνους Βάις.
Το 1973, πήρε μέρος στο Εθνικό Φεστιβάλ Πολωνικού Τραγουδιού του Οπόλε με το τραγούδι Najtrudniejszy pierwszy krok («Το πρώτο βήμα είναι το πιο δύσκολο»). Αργότερα, κυκλοφόρησε πολλές άλλες επιτυχίες, όπως Staruszek świat, Za każdy uśmiech, Tyle słońca w całym mieście, Moje jedyne marzenie και πολλά άλλα, τα οποία την έκαναν μια από τις πιο δημοφιλείς Πολωνές τραγουδίστριες της δεκαετίας του 1970. Η Γιάνταρ συνεργάστηκε με πολλούς Πολωνούς καλλιτέχνες, συμπεριλαμβανομένων των Στανίσουαφ Σόικα, Μπογκούσουαφ Μετς, Ζμπίγκνιεφ Χόουντις και Άντζεϊ Τέναρντ. Ηχογράφησε επίσης τραγούδια με τα συγκροτήματα Budka Suflera και Perfect. Έπαιξε σε συναυλίες σε χώρες όπως η Αυστρία, η Βουλγαρία, ο Καναδάς, η Τσεχοσλοβακία, η Φινλανδία, η Ανατολική Γερμανία, η Δυτική Γερμανία, η Ουγγαρία, η Ιρλανδία, η Σοβιετική Ένωση, η Σουηδία, οι ΗΠΑ και η Γιουγκοσλαβία.
Το 1979, η Γιάνταρ τιμήθηκε με το τιμητικό σήμα Αξιότιμος Ακτιβιστής του Πολιτισμού. Το τελευταίο τηλεοπτικό πρόγραμμα που συμμετείχε ήταν ένα παιδικό πρόγραμμα με τίτλο Zamiast słuchać bajek («Αντί να ακούω παραμύθια»), το οποίο γυρίστηκε στο Βάουμπζιχ.
Η εικόνα της εμφανίστηκε σε εξώφυλλα πολωνικών περιοδικών.
Θάνατος
μικρογραφία| Τάφος της Άννα Γιάνταρ και του Γιαρόσουαφ Κουκούλσκι στο Κοιμητήριο Βαβζισέφσκι Στις 27 Δεκεμβρίου 1979, Η Γιάνταρ πέταξε στις Ηνωμένες Πολιτείες. Τον Ιανουάριο και τον Φεβρουάριο του 1980, έπαιξε συναυλίες στα κλαμπ της πολωνοαμερικανικής κοινότητας στο Σικάγο και στο Νιου Τζέρσεϊ. Στις 12 Μαρτίου, πραγματοποίησε την τελευταία της συναυλία στο κλαμπ Zodiac στο Νιου Τζέρσεϊ. Σε μια από τις τελευταίες της παραστάσεις, είπε στο κοινό:  "Καλησπέρα, σας καλωσορίζω πολύ εγκάρδια. Χαιρετίζω όλα τα παιδιά που ήρθαν σήμερα (. . . ). Κυρίες και κύριοι, γεια σας και, δυστυχώς, λυπάμαι που σας αποχαιρετώ. Γιατί τραγουδάω σήμερα για τελευταία φορά (...) για σας και χαίρομαι πολύ και ταυτόχρονα λυπάμαι λίγο γι' αυτό. Θα σας πω μερικά τραγούδια από το ρεπερτόριό μου. Θα είναι παλιότερα, νεότερα... Φυσικά, θα υπάρξουν κάποιες ολοκληρωμένες καινοτομίες. Και θα ξεκινήσω με ένα τραγούδι που μου αρέσει ιδιαίτερα, καθώς μου θυμίζει τις απαρχές της σκηνικής μου δουλειάς. Ένα τραγούδι με έναν όμορφο τίτλο, που μπορεί να είναι και συνταγή ευτυχίας - Żeby szczęśliwym być («Να είσαι ευτυχισμένος»)."Στις 14 Μαρτίου 1980, η Γιάνταρ επέστρεφε στη Βαρσοβία από τη Νέα Υόρκη με την Πτήση 007 της LOT Polish Airlines, όταν το αεροπλάνο συνετρίβη κοντά στο Αεροδρόμιο Βαρσοβίας «Φρεντερίκ Σοπέν» λόγω ανεξέλεγκτης βλάβης του κινητήρα. Και οι 87 επιβάτες και το πλήρωμα, συμπεριλαμβανομένου της Γιάνταρ σκοτώθηκαν στη συντριβή. Μετά τον θάνατό της, ο ιατροδικαστής που διενήργησε την αυτοψία της, παρέδωσε στη μητέρα της, Χαλίνα, ένα ροζάριο, το οποίο κρατούσε στο σφιγμένο χέρι της κατά τη διάρκεια της συντριβής.
Στις 25 Μαρτίου, πραγματοποιήθηκε η κηδεία της, με την παρουσία περίπου 40.000 ατόμων στο Κοιμητήριο Βαβζισέφσκι στη Βαρσοβία. Ο ηθοποιός Ντάνιελ Ολμπρίχσκι την επαίνεσε στην κηδεία. Όταν ο σύζυγός της, Γιαρόσουαφ Κουκούλσκι, πέθανε στις 10 Σεπτεμβρίου 2010, θάφτηκε δίπλα της στο Κοιμητήριο Βαβζισέφσκ.
Εξωτερικοί σύνδεσμοι
Κατηγορία:Πολωνές τραγουδίστριες Κατηγορία:Πολωνοί τραγουδιστές ποπ Κατηγορία:Πολωνές τραγουδίστριες του 20ού αιώνα
Γιώργος Βασιλείου (αποσαφήνιση)
Με το όνομα Γιώργος Βασιλείου ή Γεώργιος Βασιλείου μπορεί να αναφέρονται τα εξής πρόσωπα:
Άλι Μακόιστ
Ο Άλιστερ Μέρντοχ Μακόιστ (αγγλικά: Alistair Murdoch McCoist, γεννήθηκε 24 Σεπτεμβρίου 1962) είναι Σκωτσέζος διεθνής πρώην ποδοσφαιριστής που αγωνιζόταν ως κεντρικός επιθετικός. Από τους καλύτερους Σκωτσέζους ποδοσφαιριστές της γενιάς του, ήταν δύο φορές πρώτος σκόρερ των ευρωπαϊκών πρωταθλημάτων στη δεκαετία του 1990.
Βιογραφία
Ξεκίνησε την επαγγελματική του καριέρα στην Σαιντ-Τζόνστοουν. Μετά από δύο επιτυχημένα χρόνια στο Περθ, πολλοί σύλλογοι ήθελαν να τον αποκτήσουν και τελικά η Σάντερλαντ εξασφάλισε την υπογραφή της ανερχόμενης ελπίδας του σκωτσέζικου ποδοσφαίρου, αλλά η απόδοσή του ήταν μέτρια (8 γκολ σε 56 αγώνες) για δύο χρονιές και μεταγράφηκε στη Ρέιντζερς Γλασκώβης το 1983.
Έμεινε στη Ρέιντζερς για 15 χρόνια και κέρδισε με το σύλλογο δέκα τίτλους πρωταθλήματος (οι εννέα συνεχόμενοι), ένα Κύπελλο Σκωτίας και εννέα Λιγκ Καπ. Κατά τη διάρκεια αυτής της περιόδου, ήταν επίσης πρώτος σκόρερ στο πρωτάθλημα το 1986 (24 γκολ), το 1992 (34 γκολ), το 1993 (34 γκολ) και στο Κύπελλο Πρωταθλητριών Ευρώπης το 1988, και σημείωσε συνολικά 251 γκολ πρωταθλήματος με φανέλα συλλόγου σε 360 αγώνες (355 σε όλες τις διοργανώσεις). Το 1992 και το 1993 ήταν πρώτος σκόρερ των ευρωπαϊκών πρωταθλημάτων δύο συνεχόμενες χρονιές, ο πρώτος ποδοσφαιριστής που κατάφερε κάτι τέτοιο στην ιστορία από την καθιέρωση του θεσμού του Χρυσού Παπουτσιού. Το βραβείο όμως δεν του απονεμήθηκε, καθώς είχε διακοπεί την πρώτη χρονιά από το γαλλικό περιοδικό France Football. Ήταν επίσης μέλος της εθνικής ομάδας της Σκωτίας, με την οποία θα πετύχει 19 γκολ σε 61 επιλογές, στοιχείο που τον καθιστά πέμπτο σκόρερ στην ιστορία της.
Ολοκλήρωσε την καριέρα του στην Κιλμάρνοκ το 2001. Κατατάσσεται ως ο πέμπτος καλύτερος σκόρερ στην πρώτη κατηγορία του συστήματος ποδοσφαίρου της Σκωτίας όλων των εποχών, έχοντας σημείωσει 260 γκολ με τη Ρέιντζερς και την Κίλμαρνοκ μεταξύ 1983 και 2001. Συνολικά σημείωσε 431 γκολ σε επίσημους αγώνες. Το 2004 εντάχθηκε στη διοίκηση της εθνικής ομάδας και στη συνέχεια της Ρέιντζερς ως βοηθός προπονητή. Ανέλαβε πρώτος προπονητής της Ρέιντζερς το 2011, αλλά ο σύλλογος αντιμετώπισε σοβαρές οικονομικές δυσκολίες. Η εταιρεία που διευθύνει τη Ρέιντζερς τέθηκε σε εκκαθάριση το 2012 και η ομάδα τοποθετήθηκε στη συνέχεια στην τέταρτη κατηγορία του ποδοσφαίρου της Σκωτίας. Ο ΜακΚόιστ τη βοήθησε να κερδίσει διαδοχικές ανόδους στη δεύτερη κατηγορία, αλλά μετά από ένα κακό ξεκίνημα στη σεζόν 2014–15, στο τέλος του 2015 εγκατέλειψε την προπονητική.
Από τα τέλη της δεκαετίας του 1990 ασχολήθηκε και με τα μέσα ενημέρωσης. Εισήχθη στο Σκοτσέζικο Αθλητικό Hall of Fame το 2007. Είναι επίσης μέλος του ποδοσφαιρικού Hall of Fame.
Εξωτερικοί σύνδεσμοι
Κατηγορία:Σκωτσέζοι ποδοσφαιριστές Κατηγορία:Σκωτσέζοι προπονητές ποδοσφαίρου Κατηγορία:Ποδοσφαιριστές Εθνικής Σκωτίας Κατηγορία:Ποδοσφαιριστές Σαιντ-Τζόνστοουν ΦΚ Κατηγορία:Ποδοσφαιριστές Σάντερλαντ ΑΦΚ Κατηγορία:Ποδοσφαιριστές Ρέιντζερς Γλασκώβης Κατηγορία:Ποδοσφαιριστές Κιλμάρνοκ ΦΚ Κατηγορία:Ποδοσφαιριστές Παγκοσμίου Κυπέλλου 1990 Κατηγορία:Ποδοσφαιριστές Ευρωπαϊκού Πρωταθλήματος 1992 Κατηγορία:Ποδοσφαιριστές Ευρωπαϊκού Πρωταθλήματος 1996 Κατηγορία:Επιθετικοί ποδοσφαιριστές
Γεώργιος Βασιλείου (τραπεζίτης)
Ο Γεώργιος Βασιλείου (1813 - 1889) ήταν Έλληνας τραπεζίτης.
Βιογραφικά στοιχεία
Εισήλθε στην Εθνική Τράπεζα της Ελλάδος και το 1847 εξελέγη μέλος της διευθύνουσας επιτροπής της Τράπεζας. Στις 11 Δεκεμβρίου 1861 εξελέγη υποδιοικητής της Εθνικής Τράπεζας, θέση στην οποία παρέμεινε μέχρι και τον θάνατό του. Συνέβαλε σημαντικά στην ίδρυση της εταιρείας των Σιδηροδρόμων Θεσσαλίας, της οποίας υπήρξε μέτοχος και Πρόεδρος του διοικητικού συμβουλίου.
Απεβίωσε το 1889.
Εξωτερικοί σύνδεσμοι
Κατηγορία:Έλληνες τραπεζίτες
Φαγύ
Το Φαγύ (Φρέμιχ) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.
Παραπομπές
Κατηγορία:Κοινότητες της Μοζέλ
Περιοχή Νεουάλα
Η Περιοχή Νεουάλα (Αγγλικά: Newala District, Σουαχίλι: Wilaya ya Newala), είναι μία από τις έξι περιοχές στη Περιφέρεια Μτουάρα (Mtwara Region) της Τανζανίας. Συνορεύει στα Βόρεια με το Περιφέρεια Λίντι (Lindi Region), Ανατολικά με την Περιοχή Τανταχίμπα (Tandahimba District), στα Νότια με τον Ποταμό Ρουβούμα (Ruvuma River) και τη Μοζαμβίκη και Δυτικά με την Περιοχή Μασάσι (Masasi District).
Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Νεουάλα (Newala District) ήταν 183.930 άτομα (εκ των οποίων 99.014 γυναίκες και 84.916 άρρενες).
Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Νεουάλα (Newala District) ήταν 205.492 άτομα (εκ των οποίων 72.237 γυναίκες και 78.620 άρρενες). Με μέση ετήσια αύξηση πληθυσμού 2,1 τοις εκατό.
Η Περιοχή Νεουάλα (Newala District), καλύπτει έκταση 1.952,68 τ.χλμ., που αντιστοιχεί στο 30 τοις εκατό της Περιφέρειας Μτουάρα (Mtwara Region). Οι περισσότεροι κάτοικοι ανήκουν στην φυλή Μακόντε.
Επαρχιακός Επίτροπος είναι ο Ali N. Rufunga.
Τμήματα
Η Περιοχή Νεουάλα (Newala District), διαιρείται διοικητικά σε 28 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):
Μεικτά Τμήματα
• 4
Αγροτικά Τμήματα
• 4
Δραστηριότητες των κατοίκων
Το 97 τοις εκατό των κατοίκων στην Περιοχή Νεουάλα (Newala District), ασκούν την γεωργία για την σίτισή τους αλλά και σε εισοδηματικό επίπεδο, ενώ το υπόλοιπο 3 τοις εκατό είναι είτε επιχειρηματίες είτε υπάλληλοι. Στις καλλιέργειες για την σίτισή τους, καλλιεργούν κάρυα,  φυστίκια,  μπιζέλια, ρύζι αραβόσιτος κλπ. το πλεόνασμά τους το πωλούν για την αύξηση του εισοδήματός τους. Το μέσο ΑΕΠ στην Επαρχία Νεουάλα (Newala District), υπολογίζεται ετησίως σε Tshs 569.736.
Παραπομπές
Κατηγορία:Επαρχίες της Τανζανίας Κατηγορία:Επαρχίες της Περιφέρειας Μτουάρα
Υπερεπίπεδο
Στην γεωμετρία υπερεπίπεδο είναι ο υποχώρος/η υποπεριοχή μίας διάστασης λιγότερης από τον περιβάλλοντα χώρο. Εάν ένας χώρος είναι 3-διάστατος (τρισδιάστατος) τότε τα υπερεπίπεδά του είναι 2-διάστατα (δισδιάστατα) επίπεδα, ενώ εάν ο χώρος είναι 2-διάστατος (δισδιάστατος), τα υπερεπίπεδά του είναι 1-διάστατες (μονοδιάστατες) γραμμές.
Κατηγορία:Πολύτοπα Κατηγορία:Πολυδιάστατη γεωμετρία
Μάικλ Κρέμερ
O Μάικλ Ρόμπερτ Κρέμερ (γεννημένος στις 12 Νοεμβρίου 1964) είναι Αμερικανός οικονομολόγος της ανάπτυξης και καθηγητής Αναπτυσσόμενων Κοινωνιών στο Πανεπιστήμιο Χάρβαρντ. Το 2019 τού απονεμήθηκε Βραβείο Νόμπελ Οικονομικών Επιστημών, από κοινού με τους Αμπχιζίτ Μπάνερτζι και Εστέρ Ντιφλό, «για την πειραματική τους προσέγγιση στην καταπολέμηση της παγκόσμιας φτώχειας».
Εξωτερικοί σύνδεσμοι
Κατηγορία:Αμερικανοί οικονομολόγοι
Τουμπί (μουσικό όργανο)
Το τουμπί ή τοομπί (Παντζάμπι: ਤੂੰਬੀ), το οποίο ονομάζεται και τουμπά ή τοομπά, είναι παραδοσιακό μουσικό όργανο από την περιοχή του Παντζάμπ στη βόρεια Ινδική υποήπειρο. Το υψηλής συχνότητας, απλό έγχορδο μουσικό όργανο συνδέεται με την παραδοσιακή μουσική του Παντζάμπ και τη σημερινή πολύ δημοφιλή Δυτική μπάνγκρα μουσική.
Χρησιμοποιείται επίσης από Παντζάμπι Σούφι τραγουδιστές όπως οι Κανγουάρ Γκριγουάλ και Σαΐν Ζαχόρ.
Σχεδιασμός
Το όργανο είναι φτιαγμένο από ένα ξύλινο ραβδί, τοποθετημένο σε ένα κέλυφος αντηχείου νεροκολοκύθας. Μια απλή μεταλλική χορδή περνάει πάνω από μια γέφυρα στο αντηχείο και δένεται στο κλειδί που βρίσκεται στο τέλος του ραβδιού. Ο οργανοπαίκτης παίζει τη χορδή με τη συνεχή κίνηση και αναδίπλωση του πρώτου δακτύλου (δείκτη).
Περαιτέρω μελέτη
Κατηγορία:Έγχορδα μουσικά όργανα
Χέλβιγκ του Χόλσταϊν
Η Χέλβιγκ του Χόλσταϊν (γερμ. Helvig von Holstein, σουηδ. Helvig av Holstein    , πριν το 1264 - 1325) ήταν η σύζυγος του βασιλιά Μάγκνους Γ΄ της Σουηδίας.
Βιογραφία
Γεννήθηκε το 1264 και ήταν κόρη του Γεράρδου Α΄ του Χόλσταϊν-Ίτσεχοε. Στις 11 Νοεμβρίου 1276 παντρεύτηκε τον μέλλοντα βασιλιά της Σουηδίας Μάγκνους Γ΄ Λάντουλας. Μαζί απέκτησαν πέντε παιδιά:
Εξωτερικοί σύνδεσμοι
Κατηγορία:Βασιλομήτωρ Κατηγορία:Οίκος του Σάουμμπουργκ Κατηγορία:Οίκος του Μπγιέλμπο
Ευρωπαϊκό Πρωτάθλημα Στίβου Κ23 2019
Το Ευρωπαϊκό Πρωτάθλημα Στίβου Κ23 2019 ήταν η 12η διοργάνωση αυτού του πρωταθλήματος, το οποίο γίνεται κάθε δύο χρόνια και αναφέρεται σε αθλητές του στίβου που δεν έχουν συμπληρώσει το εικοστό τρίτο έτος τους. Πραγματοποιήθηκε στο Γέβλε της Σουηδίας από τις 11 έως τις 14 Ιουλίου 2019.
Δρόμοι
* Αθλητές που συμμετείχαν μόνο στις σειρές.
Πίνακας μεταλλίων
{{legend|#ccf|Διοργανώτρια χώρα}}